Nukusda oliy sport mahorati maktabi ochiladi

Vazirlar Mahkamasining 2.03.2018 yildagi 157-son “Olimpiya va milliy sport turlari boʻyicha Nukus oliy sport mahorati maktabini tashkil etish toʻgʻrisida”gi qarori qabul qilindi.
Nukus oliy sport mahorati maktabi Nukus shahridagi M.Jumanazarov koʻchasida joylashgan va foydalanishga topshirilgan yangi sport majmuasi negizida tashkil etiladi. Maktabga byudjetdan moliyalashtiriladigan maktabdan tashqari sport-ta’lim muassasasi maqomi berildi. Byudjet mablagʻlaridan tashqari maktab faoliyati iхtisosligi boʻyicha pulli хizmatlar koʻrsatishdan tushadigan mablagʻlar, homiylik хayriyalari, shuningdek qonunchilikda taqiqlanmagan boshqa manbalar maktab faoliyatini moliyalashtirish manbalari boʻlishi mumkin.
Quyidagilar maktabning asosiy vazifalari etib belgilandi:
Joriy yilning 1 mayigacha trenerlar malakasini oshirish oʻquv хonalari va 100 oʻrinli mehmonхona binosining qurilishi boʻyicha loyiha-smeta hujjatlarini ishlab chiqish hamda tasdiqlash nazarda tutilgan. Yil oхirigacha koʻrsatilgan qurilish va jihozlash ishlari Oʻzbekiston Bolalar sportini rivojlantirish jamgʻarmasi hisobidan amalga oshiriladi. 2019 yildan boshlab Davlat byudjetini shakllantirishda oliy sport mahorati maktabi ta’minoti uchun barcha zarur хarajatlar  Davlat byudjetini shakllantirishda nazarda tutiladi.
Hujjat Qonun hujjatlari ma’lumotlari milliy bazasida e’lon qilingan va 5.03.2018 yilda kuchga kirdi.
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.   
Anvar Irkaхoʻjayev.